
Aseiniad ysgifenedig sy’n dangos sut y gellir cydygysylltu cyfres o gyfleuoedd dysgu i ddangos cynnydd mewn maes dysgu a phrofiad penodol. 


Yn yr aseiniad hwn byddaf yn trafod pa mor bwysig yw asesiad ar gyfer dysgu yn yr ystafell ddosbarth. Dros y blynyddoedd diwethaf, mae asesiad ar gyfer dysgu wedi cael ei ddefnyddio i ddarganfod ble mae’r disgyblion yn eu dysgu, ble mae rhaid y disgyblion fynd, ac yna sut i helpu’r disgyblion cyrraedd y nod.  Yn ôl Dylan Wiliam, mae asesiad ar gyfer dysgu yn allweddol i ddatblygiad y plant, ac yn allweddol i godi safonau, enwedig i’r disgyblion sydd â chyrhaeddiad is. (Grigg, R. 2010. tt. 323). Y holl nod o asesiad ar gyfer dysgu yw rhoi perchnogaeth i’r disgyblion dros eu gwaith, yn ei dro, bydd y disgyblion yn datblygu hunan hyder ac yn dangos cymhelliant gwell o fewn yr ystafell dosbarth. Mae’n bwysig i amlinellu fod asesiad ar gyfer dysgu yn wahanol i’r asesiad sydd yn cymryd lle ar ôl y wers i orffen, mae’r fath hyn o asesiad yn cael ei alw yn asesiad crynodol, ble mae’r pwyslais ar ganlyniad y wers. Mae asesiadau crynodol yn cynnwys arholiadau a holiaduron i ddarparu trosolwg o gyflawniadau’r disgyblion.  Mae asesiad ar gyfer dysgu yn cael ei ddefnyddio yn yr ystafell dosbarth yn ystod gweithgareddau dosbarth i ddarganfod dealltwriaeth y disgyblion o dasg benodol, mae’r fath hyn o asesu yn cael ei alw’n asesiad ffurfiannol. Yn ystod asesiadau ffurfiannol mae adborth yn cael ei rhoi yn barhaus, a gall cynllunio'r athro newid o ganlyniad. Mae’r disgyblion yn rhan o’r proses cynllunio’r athro yn asesu ffurfiannol, gan gyfrannu at drafodaethau am y gweithgareddau, amcan y wers a'r meini prawf llwyddiant. Noda Donaldson yn ei adroddiad, bod cynnwys plant a phobl ifanc mewn asesu’n eu hannog nhw i gymryd mwy o gyfrifoldeb am eu dysgu nhw eu hunain (Donaldson, 2015). Mae asesiad ar gyfer dysgu yn cynnwys rhoi adborth i’r disgyblion am y gwaith ac yn amlinellu ffordd ymlaen. Wrth dderbyn adborth ar ddarn o waith mae hwn yn rhoi cyfle i’r plant addasu’r gwaith i ehangu dealltwriaeth. Yn ôl Black a Wiliam, mae’r gair asesiad yn cael ei ddefnyddio i ddisgrifio beth mae athrawon a’i ddisgyblion yn ei wneud wrth asesu eu hunaun. Mae asesiadau yn rhoi gwybodaeth i ni fel athrawon ar sut i newid ein ffordd o ddysgu a theilwra’r gweithgareddau i anghenion y plant. (Black a Wiliam, 1998. Tt. 2.). 
Byddaf  yn teilwra fy ngwersi o gwmpas disgyblion blwyddyn 3. Mae’r dosbarth yn nosbarth o allu cymysg a does neb ag anghenion arbennig. Rwyf wedi penderfynu cynllunio tair gwers unigol ar gyfer y dosbarth a byddaf yn sielo’r gwersi o gwmpas y meysydd dysgu a phrofiad: Ieithoedd, Llythrennedd a Chyfathrebu, Mathemateg a Rhifedd ac yn olaf Iechyd a Lles. Rydw i wedi teilwra’r gwersi i anghenion y dosbarth a fydd pob disgybl yn datblygu sgiliau newydd o’r gwersi. Bydd dwy wers yn thema hollol newydd i’r disgyblion a fydd y wers llythrennedd yn ffocysu ar greu erthygl papur newydd ar ôl cyfres o wersi blaenorol ar sut i ddatblygu syniadau, casglu gwybodaeth a chynllunio darnau o’r erthygl. Yn ystod y gwersi fydd nifer o gyfleoedd i’r athro i asesu gwaith y disgyblion ar gyfer dysgu a fydd nifer o gyfleoedd i’r plant i weithio’n unigol a hefyd fel pâr neu grŵp.

Amcan y maes dysgu ieithoedd, llythrennedd a chyfathrebu yw magu hyder trwy ddefnyddio iaith. Mae’r sgiliau sydd yn cael ei ddatblygu trwy’r maes dysgu yn galluogi’r disgyblion i ddefnyddio iaith yn hyderus a bydd y sgiliau a datblygwyd trwy’r maes o fydd i’r disgyblion pan fyddant yn gadael yr ysgol. Nodir yn y ddogfen cwricwlwm fod magu hyder yn y maes dysgu ieithoedd, llythrennedd a chyfathrebu yn caniatáu’r disgyblion i lwyddo ym mhob rhan o’r cwricwlwm newydd. (Addysg Cymru, 2019. tt. 3). Mae’r maes dysgu hwn yn cysylltu’n uniongyrchol efo pedwar diben Donaldson sôn sef, ‘Datblygu dysgwyr uchelgeisiol, galluog sydd yn barod i ddysgu drwy gydol eu hoes, gyfranwyr mentrus, creadigol sydd yn barod i chwarae eu rhan yn llawn yn eu bywyd a’u gwaith,  dinasyddion egwyddorol, gwybodus Cymru a’r byd ac yn olaf unigolion iach hyderus sy’n barod i fyw bywyd fel aelodau gwerthfawr o gymdeithas.” (Donaldson, 2015). Ffocws y wers yw creu drafft cyntaf o erthygl papur newydd yn seiliedig ar ddigwyddiadau o’r llyfr ‘Y Dyn Haearn’ gan Ted Hughes. Cynlluniwyd y wers i ddatblygu sgiliau iaith y disgyblion, a hefyd i weithredu’r sgiliau maent wedi datblygu yn flaenorol megis creu pennawd diddorol sydd yn dal sylw'r darllenydd, defnyddio brawddegau creadigol i esbonio’r digwyddiadau ac i ddefnyddio geiriau ac iaith berthnasol i’r testun.
Pwrpas y maes dysgu Mathemateg a rhifedd yw datblygu sgiliau a fydd yn fuddiol i’r disgyblion trwy eu bywydau. Meddai Donaldson fod datblygu'r maes hwn yn rhoi’r sgiliau sydd hangen ar y disgyblion i wneud synnwyr o’r byd gan ddehongli a dadansoddi gwybodaeth, datrys problemau a gwneud penderfyniadau gwybodus ar sail gwybodaeth (Donaldson, 2015. Tt. 49). Fydd y wers yn esbonio ffracsiynau i’r disgyblion. Bydd y wers yn rhoi cyfle i’r disgyblion i ddysgu’r termau Cymraeg mathemategol ac yn galluogi’r disgyblion ar sut i arddangos dealltwriaeth o ffracsiynau syml. Mae’r wers hwn yn cysylltu’n uniongyrchol efo’r ‘hyn sy’n bwysig’ o’r drafft cwricwlwm 2022 “Defnyddir y system rifau i gynrychioli a chymharu’r perthnasau rhwng rhifau a meintiau.” (Addysg Cymru, 2019. Tt.7). Mae yna sawl cyfle yn ystod y wers mathemateg i asesu dysgu'r disgyblion i wneud yn siŵr fod cynnydd yn y ddealltwriaeth. Bydd nifer o gyfleoedd i’r disgyblion defnyddio byrddau gwyn bach a thrafod y cwestiynau fel grŵp neu gyda phartner.
Manteisia’r cyfle i ddefnyddio’r maes dysgu a phrofiad Iechyd a Lles fel un o’n gwersi gan fod y maes dysgu yn ffocysu ar iechyd meddwl y plant yn ogystal ag iechyd y corf. I gyfeirio at waith Maslow a’i hierarchaidd anghenion, mae gan fodau dynol hierarchaidd o anghenion, i gyrraedd potensial llawn mae rhaid bodloni pob haen o’r hierarchaidd (Maslow, 1943). Gan ddatblygu sgiliau iechyd a lles mae disgyblion yn llawer mwy tebygol o wneud cynnydd yn yr ysgol. Roeddwn yn awyddus i weithredu’r maes dysgu a phrofiad hwn gan fod y maes yn rhoi cyfleoedd i gynllunio gwersi ble mae’r plant yn gallu gweithio mewn grŵp a helpu ei gilydd i gyflawni nod y wers.  Ffocws y wers yw ‘Tai Chi’, a fydd y disgyblion yn datblygu sut i ddatblygu lles y corff, a hefyd i rannu syniadau efo’r dosbarth. Yn ei dro bydd y gweithgaredd hwn yn galluogi’r disgyblion i fod yn fwy hyderus efo’i gilydd. Mae’r sgil hyn yn cysylltu efo dibenion Donaldson sef “Bydd ein plant a phobl ifanc yn unigolion iach, hyderus sydd yn cymryd rhan mewn gweithgarwch corfforol, a hefyd gyfranwyr hyderus, mentrus sydd yn mynegi syniadau ac emosiynau drwy wahanol gyfryngau.” (Donaldson, 2015. Tt. 31.)
Erbyn hyn mae asesiad ar gyfer dysgu wedi cael sylw sylweddol yn y byd ysgol ac addysg. Mae ymchwil dros y blynyddoedd diwethaf yn dangos fod asesu plant yn ystod y dysgu yn gallu fod yn fuddiol dros ben i ddatblygiad y disgyblion. Trafodir yn y llyfr, mae yna dwy elfen allweddol i asesu ar gyfer dysgu, yr adborth mae’r disgyblion yn derbyn o’r athro i helpu’r disgybl deall ansawdd eu gwaith gan gynnwys y camau nesaf i ddatblygu’r ddealltwriaeth, a hefyd yr ymgysylltiad gweithredol y dysgwyr. (James, A. a Cremin, T. 2010. Tt. 234). Nodir Black a Wiliam (1998) fod astudiaethau achos yn dangos fod athrawon yn gofyn cwestiynnau gan erfyn atebion penodol, yn anwybodol, mae’r athro yn ceisio ailgyfeirio’r disgyblion i’r ateb iawn, heb roi cyfle i’r disgyblion i feddwl. Yn ei dro mae hwn atal y disgyblion i feddwl drostyn nhw eu hunain. Mae Black a Wiliam (1998) yna yn mynd i drafod fod athrawon ddim yn rhoi digon o amser i’r disgyblion i feddwl am atebion cyn rhoi’r ateb iawn. Trwy ddefnyddio dulliau o asesu ar gyfer dysgu mae disgyblion yn llawer mwy tebygol o gyfrannu at y wers mewn ffurf adeiladol sydd yn elwa’r dosbarth i gyd. Mae adroddiad Black a Wiliam (1998) yn awgrymu pedwar argymelliadau o strategaethau  i osgoi digalonni disgyblion, megis cynyddu’r amser i’r disgyblion i feddwl am yr ateb a rhoi cyfle i’r disgyblion i weithio mewn parau neu grwpiau bach i drafod, trwy ddefnyddio’r strategaethau hyn gall yr athro trafod yr atebion yn ddyfnder efo’r disgyblion i ehangu dealltwriaeth y dosbarth cyfan, cynnig sylwadau positif ac adeiladol er mwyn magu hyder y disgyblion, cynnwys y plant yn y proses o farcio gwaith ac yn yr asesu ac yn olaf rhoi cyfle i’r disgyblion i weithio gadai gilydd, i asesu ei gilydd. Yn ôl y Grŵp Diwygio Asesu (2002), mae 10 egwyddor i asesu ar gyfer dysgu, dylai asesu ar gyfer dysgu fod : yn rhan o gynllunio effeithiol, yn canolbwyntio ar sut mae myfyrwyr yn dysgu, yn ganolog i arferion yn yr ystafell dosbarth, yn sgil proffesiynol allweddol, yn sensitif ac adeiladol, yn meithrin symbyliad, yn hybu dealltwriaeth o amcanion a meini prawf llwyddiant, yn helpu dysgwyr i wybod sut i wella, yn datblygu’r gallu i hunanasesu ac yn olaf, yn cydnabod pob cyrhaeddiad addysgol
Awgryma Bates a Munday (2005) fod elfennau allweddol i asesu ar gyfer dysgu, mae'r rhain yn cynnwys: rhannu’r amcanion dysgu a’r meini prawf llwyddiant efo’r disgyblion, hyd yn oed cynnwys y disgyblion yn y proses o gynllunio’r meini prawf llwyddiant. Er bod y disgyblion wedi helpu gosod y meini prawf llwyddiant, maent yn llawer mwy tebygol o’i gyflawni gan fod y meini prawf llwyddiant yn glir iddynt. Elfen arall yw'r pwyslais ar adborth llafar ac ysgrifenedig, mae’r adborth hyn yn caniatáu’r plant i ddeall beth maen nhw wedi llwyddo i wneud trwy gydol y gweithgaredd a hefyd deall sut i wella neu symud ymlaen yn ei dysgu. Mae Bates a Munday yn awgrymu dylai’r disgyblion cymryd rhan mewn hunan asesiad a hefyd asesiadau cymheiriaid, fod yn rhan o osod targedau personol sydd yn gyraeddadwy a hefyd bod y wers yn cael ei hadolygu ar ddiwedd y gweithgaredd. Mae pwyslais ar athrawon a’r disgyblion i weithio gydau gilydd i osod amcan a hefyd meini prawf llwyddiant y wers. “The relationship is more like a partnership, with both student and teacher playing a role” (Arthur, J. & Cremin, T. 2010. tt. 234)
Damcaniaethwr arall sydd yn ddylanwadol ar gynhyrchu gwaith ar asesu ar gyfer dysgu yw Vygotski (1896-1934). Roedd Vygotski wedi pwysleisio fod gwahaniaeth enfawr rhwng beth mae disgyblion yn gallu gwneud heb fewnbwn oedolyn a beth yw potensial y disgyblion pan mae’r athro yn gweld ei hun fel sgaffald. Mae’r damcaniaeth hynny cael ei hadnabod fel y Parth Datblygiad Procsimol. Mae’r PDP wedi cael ei leoli rhwng beth mae’r plentyn yn gallu gwneud ar ben eu hun, a beth mae’r plentyn yn gallu cyflawni efo help yr athro. Mae Vygotski yn amlinelli’r pwysigrwydd o roi her i’r disgyblion, ond her mae’r disgyblion yn gallu datrys. Mae’r PDP rhwng gwaith rhwydd a gwaith caled ac mae’r athro yn cael ei ddefnyddio fel sgaffald i helpu’r disgyblion i lwyddo, gan gynnig strategaethau i ddatrys y problemau gan ddefnyddio gwybodaeth flaenorol i adeiladu ar ddealltwriaeth y disgyblion. Mae Vygotski yn amlinelli does dim llwyddiant mewn gweithgareddau sydd yn rhy rhwydd neu rhy anodd, a bod rhaid i’r plant gweithio yn y PDP i ddatblygu. 
Mae Estyn yn cydnabod y pwysigrwydd o asesu ar gyfer dysgu yn yr ystafell dosbarth, creuwyd adroddiad o arfer da mewn ysgol lle'r oedd safonau'r dysgwyr wedi cynyddu o ganlyniad o ddefnyddio strategaethau asesu ar gyfer dysgu. Noda Black a William: 
“While formative assessment can help all pupils, it yields particularly good results with low achievers by concentrating on specific problems with their work and giving them a clear understanding of what is wrong and how to put it right.” (Black and Wiliam, 1998. Tt. 6)
Yn yr astudiaeth achos roedd y dysgwyr yn defnyddio hetiau lliw i asesu gwaith ei hunain a gwaith pobl eraill ac o ganlyniad roedd y proses hwn wedi atgyfnerthu dysgu'r dysgwyr gan fod rhaid esbonio eu syniadau i bobl eraill (Estyn, 2018). Mae’r astudiaeth achos yn esbonio fod yr ysgol yn creu meini prawf llwyddiant ar y cyd efo’r disgyblion ac o ganlyniad mae’r disgyblion yn glir ar anghenion y gweithgareddau a chanlyniadau'r wers. Mae’r adroddiad yn mynd yn ei flaen i esbonio fod y disgyblion yn fwy medrus wrth ddarparu adborth effeithiol. O ganlyniad y cyd gweithio rhwng yr athrawon a’r disgyblion mae’r dysgwyr yn ‘fwy ymwybodol o sut beth yw dysgu da a’r camau nesaf iddynt allu cyflawni safonau uwch’ (Estyn, 2018).
Yn amlwg, mae asesiad ar gyfer dysgu yn cynhyrchu llawer o fanteision, megis lleihâi pryder y disgyblion yn ystod gweithgareddau gan fod asesiadau ffurfiannol ddim yn cael ei graddio, yn lle mae'n rhoi hyder i’r disgyblion gan ei fod yn gwybod bod help yn cael ei dosbarthu yn ystod y gwersi. Dylai athrawon gwirio yn ystod y gweithgareddau'r lefel o ddealltwriaeth yn hytrach na gofyn ar ddiwedd y wers, yn ei thro mae hwn yn rhoi cyfle i’r disgyblion sydd â chyrhaeddiad is i ofyn am help ac yn rhoi cyfle gwell i ddeall i waith ac i gyflawni nod ac amcan y wers. Mae hwn yn rhoi cyfle gwell i athrawon gwirio dealltwriaeth y disgyblion sydd yn gweld y wers yn anodd. Yn ei thro mae adnabod diffyg dealltwriaeth yn ganol y wers o fudd i’r disgyblion a’r athrawon, gan ei fod yn atal yr athro i fynd dros y gwaith eto ar ddiwedd y wers. Ar y llaw arall, fydd nifer yn dadlau fod anfanteision i gynnal asesiadau ffurfiannol, dadleua Clarke (2005) bod asesu ffurfiannol yn cymryd amser a nifer o adnoddau i’w weithredu. Bydd nifer o athrawon yn pryderu ei fod yn colli amser i orffen gweithgareddau neu wers wrth sicrhau bod pob aelod o’r dosbarth yn deall y gwaith, fydd hwn yn arwain ar athrawon yn rhuthro trwy waith ac esboniadau i sicrhau dod a gweithgaredd i ben erbyn y wers nesaf. Mae’n mynd i fod yn galed i nifer o athrawon i ddatblygu sut y maent yn asesu dysgu’r disgyblion, oherwydd yn draddodiadol, mae asesu yn cymryd lle ar ôl gweithgaredd yn hytrach yn ystod.
Cynlluniaf tair gwers wahanol ar gyfer fy nosbarth, a fydd nifer o gyfleoedd i’r myfyrwyr i fanteisio ar asesu ar gyfer dysgu yn ystod y gweithgareddau. Yn gyntaf byddwn yn trafod fel dosbarth a dod i gytundeb am y meini prawf llwyddiant, bydd hwn yn rhoi perchnogaeth i’r disgyblion gan ei fod wedi rhoi mewnbwn ar sut i lwyddo yn y wers. Gan fod fy ngwers o’r maes dysgu Ieithoedd, llythrennedd a chyfathrebu yn gynnyrch o nifer o wersi blaenorol, bydd y disgyblion yn ddigon cyfarwydd efo’r termau megis: pennawd, paragraff agoriadol, corf yr adroddiad ac yn olaf, cynffon yr adroddiad. Bydd y wybodaeth hon o fudd i’r plant wrth i ni geisio creu meini prawf llwyddiant am y wers ffocws hon, sef creu drafft cyntaf o erthygl papur newydd yn seiliedig ar y llyfr ‘Y Dyn Haearn’ gan Ted Hughes. Am y ddwy wers arall, gan ei fod yn thema newydd i’r disgyblion i astudio, bydd rhaid i’r athro fod yn sgaffald i’r plant i feddwl am y meini prawf llwyddiant wrth awgrymu termau allweddol i sbarduno syniadau. 
Yn ystod y sesiwn ieithoedd, llythrennedd a chyfathrebu bydd y disgyblion yn manteisio ar greu adroddiad dychmygol sydd yn ei gysylltu’n uniongyrchol efo’r ‘hyn sy’n bwysig’ o’r drafft cwricwlwm newydd, sef “Mae llenyddiaeth yn tanio’r dychymyg ac yn ysbrydoli creadigrwydd.” (Addysg Cymru, 2019. Tt.8). Bydd y wers hon yn rhoi’r cyfle i’r disgyblion i ehangu ar eu sgiliau llenyddol a rhoi cyfle i’r disgyblion defnyddio eu dychymig i greu darn o waith ffug. Wrth greu cwestiynau i’r ‘tystion’ bydd y plant yn cael cyfle i feddwl am ddau ochr y stori, y farn dda a’r farn ddrwg o’r digwyddiadau, yn ei dro bydd hwn yn datblygu sgil o’r maes dysgu Iechyd a lles, gan fod cyfle i’r plant i ddefnyddio ei empathi i deilwra cwestiynau perthnasol i dystion penodol. Bydd cyfle i’r plant meddwl am ei theimladau nhw eu hun yn ystod y darn wrth ysgrifennu barn am y digwyddiadau. Wrth greu’r darn bydd y plant hefyd yn gweithredu dau ddatganiad arall o’r ‘hyn sy’n bwysig’ sef: “Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith ac mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes (Addysg Cymru, 2019. Tt.8). Gan taw creu adroddiad dychmygol fydd y wers bydd y disgyblion yn magu sgiliau o’r meysydd dysgu eraill sef ‘Ysgrifennu’n greadigol ac i feddwl yn greadigol’, mae’r sgiliau hyn yn cysylltu efo’r maes dysgu a phrofiad celfyddydau mynegiannol, a hefyd bydd y disgyblion yn datblygu’r sgiliau o ‘gwneud penderfyniadau gwybodus’ ac yn olaf ‘yn gallu egluro syniadau/prosesau’n glir’ (Addysg Cymru, 2019) o’r maes dysgu a phrofiad Gwyddoniaeth a Thechnoleg.
Cyn dechrau’r wers bydd y plant yn gweithio fel grŵp i greu ‘Swigod cwestiynau’. Byddwn yn creu'r swigod hyn fel dosbarth. Nod y strategaeth hon yw dyfnhau sgiliau meddwl y disgyblion gan herio’r plant i feddwl am gwestiynau heriol. Wrth weithio ar y cyd bydd y plant yn gallu trafod y cwestiynau i ehangu dealltwriaeth ar sut i’w hateb. Bydd ofyn i’r plant i drafod, egluro, archwilio’r atebion y cwestiynau a hefyd cyfiawnhau’r cwestiynau. Bydd y strategaeth hon o fudd i bob aelod o’r dosbarth gan ei fod yn galluogi’r disgyblion i rannu syniadau. Am y rhai sydd yn cael trafferth i feddwl am gwestiynau bydd y strategaeth hon yn helpu sbarduno creadigrwydd a syniadau. 
Bydd elfen o farcio ffurfiannol yn cymryd lle ar ôl y gweithgaredd gan fydd y plant yn marcio cyfoedion. Bydd ofyn i'r disgyblion i farcio gwaith ei gilydd erbyn y meini prawf llwyddiant creuwyd ar y cyd ar ddechrau’r wers. Bydd ofyn i’r plant i gynnig sylwadau ar waith ei gilydd gan roi un gwelliant. Bydd cyfle gyda’r disgyblion i wneud y newidiadau'r wers nesaf. Noda Bates a Munday (2005) fod asesu cyfoedion yn un o’r elfennau allweddol o asesu ar gyfer dysgu neu asesiad ffurfiannol. Ategu’r datganiad hyn yn yr adroddiad Black a William (1998), nodir fod asesu cyfoedion yn un ffordd o wella asesiad ffurfiannol gan fod disgyblion yn onest ac yn ddibynadwy werth asesu ei gilydd.
Strategaeth arall a fydd yn cael ei ddefnyddio yn ystod y wers bydd cwblhau holiadur ar ddiwedd y dasg. Fydd yr adnodd hwn yn werthfawr iawn i ddatblygiad y disgybl gan ei fod yn ‘galluogi dysgwyr i fyfyrio ar ei dysgu’ (Llywodraeth Cymru, 2010. Tt 77). Bydd yr holiadur hwn yn cael ei ddefnyddio fel rhy fath o ‘rhestr gwirio’ i’r plant i ddarganfod os maent wedi cyflawni nod ac amcan y wers. Bydd yr holiadur yn cael ei greu wrth erbyn y meini prawf llwyddiant. 
Wrth ganolbwyntio ar ffracsiynau bydd y plant yn datblygu’r sgil o “Defnyddir y system rifau i gynrychioli a chymharu’r perthnasau rhwng rhifau a meintiau.” (Addysg Cymru, 2019. Tt. 19). Gan taw'r wers gyntaf i’r disgyblion yw hyn ar ffracsiynau, bydd digon o gyfleoedd yn ystod y wers i fagu hyder y plant wrth ddefnyddio rhifau. Byddwn yn cyflwyno’r thema i’r plant yn ddarnau bach ac yn trafod ffracsiynau syml, byddaf yn datblygu gwybodaeth y disgyblion o wersi blaenorol ar rifau ac yna cyflwyno gwybodaeth newydd iddynt i sicrhau llwyddiant yn y wers. Damcaniaethwr a oedd yn credu dylai disgyblion adeiladu a’r wybodaeth flaenorol oedd Piaget (1896 – 1980). Roedd Piaget yn credu fod cysylltu profiadau newydd efo profiadau blaenorol yn hanfodol i ddatblygiad disgyblion. Yn ystod y wers byddwn yn defnyddio symbolau, iaith, lluniau a hefyd profiad concrit i esbonio’r cysyniad o ffracsiynau i’r disgyblion. Mae’r cysyniad o’r model cysylltiol wedi cael ei ddatblygu gan Haylock a Cockburn (2003), roedd Haylock a Cockburn yn credu bod rhaid cysylltu’r agweddau blaenorol efo’i gilydd i roi llun cyflawn i’r disgyblion. Mae'r rhain yn cael ei ddisgrifio fel “These are the building blocks of experiences with which pupils in primary schools construct their mathematical understanding” (Haylock a Thangata, 2007). Bydd digon o gyfleoedd i ddefnyddio asesu ar gyfer dysgu yn ystod y wers hon gan ei fod yn thema newydd i’r plant. Mae’r maes dysgu hyn yn holl bwysig at ddatblygiad y plant yn ôl Donaldson gan fod ‘cyflawni lefel uchel o gymhwysedd mewn rhifedd a mathemateg yn bwysig i ffyniant y wlad’ (Donaldson, 2015. Tt. 49).
Byddaf yn awyddus i ddefnyddio nifer o strategaethau asesu ar gyfer dysgu yn ystod y wers mathemateg. Un ohonynt yw’r defnydd o fyrddau bach gwyn. Mae’r dull hyn o asesu yn effeithiol iawn gan ei fod yn rhoi cyfle i’r athro darganfod dealltwriaeth y disgyblion. Mae byddaru gwyn bach yn rhoi cyfle i bob aelod o’r dosbarth i gymryd rhan a gallent drafod yr atebion fel grŵp cyn nodi’r atebion. Mae'r dull hwn o asesu yn gyd fyd efo strategaeth arall sef cynyddu amser meddwl. Mae’r dull hyn yn rhoi cyfle i’r disgyblion trafod mewn grŵp am yr atebion i sicrhau dealltwriaeth. Meddai Black a William:

“The dialogue between pupils and a teacher should be thoughtful, reflective, focused to evoke and explore understanding, and conducted so that all pupils have an opportunity to think and to express their ideas.” (Black a Wiliam, 1998. Tt, 8)
[bookmark: _GoBack]Bydd cyfle gyda’r disgyblion i ddewis rhwng amryw o atebion rhoddwyd gan yr athro i ddarganfod yr atebion iawn, gall y strategaeth hon arwain tuag at ‘Ffonio ffrind’ os nad yw’r disgybl yn hollol hyderus am yr ateb. Bydd cyfle i’r athro trafod yr atebion anghywir yn ystod y strategaeth hon i ddyfnhau dealltwriaeth y disgyblion. Trwy drafod atebion anghywir gellir dileu camsyniadau'r disgyblion i sicrhau llwyddiant yn ystod y gweithgareddau. Rwy’n credu fod trafod atebion anghywir gan esbonio pam yn arfer dda o sicrhau dealltwriaeth gan ei fod yn galluogi’r disgyblion i fod yn fwy hyderus wrth fynd ati i ateb cwestiynau anghyfarwydd. Yn y proses o archwilio atebion anghywir, maen pwysig i werthfawrogi pob ateb, cywir neu anghywir, gan fod y drafodaeth yn elwa pob aelod o’r dosbarth. Maen pwysig sicrhau fod y disgyblion ddim yn teimlo’n ddigalon gan gynnig atebion anghywir gan fod y drafodaeth o pam mae’r ateb yn anghywir yn allweddol i ehangu’r ddealltwriaeth. 
Mae’r sesiwn a gynlluniaf yn seiliedig ar y maes dysgu a phrofiad Iechyd a lles, yn cysylltu efo’r datganiad ‘Mae datblygu iechyd a lles y corff yn arwain at fuddiannau gydol oes.’ (Addysg Cymru, 2019.) yn ystod y sesiwn bydd y disgyblion yn datblygu sgiliau creadigol i feddwl am symudiadau i gyd fynd efo geiriau allweddol. Ffocws y wers bydd Tai chi. Gan fod hwn yn thema newydd i’r plant i’w hastudio credaf fod asesu ar gyfer dysgu yn mynd i chwarae rôl bwysig yn ystod y wers. Credaf fydd y sesiwn hyn yn caniatâi’r disgyblion i ddatblygu’r sgil o ‘magu hyder i gyflawni heriau corfforol’ (Addysg Cymru, 2019. Tt. 22), bydd y wers hefyd yn datblygu’r sgil o ‘datblygu’r hyder i gymryd rhan mewn gwahanol weithgareddau corfforol rheolaidd, ac yn chwarae ar fy mhen fy hun, gyda phartner neu mewn grwpiau bach.’ (Addysg Cymru, 2019. Tt. 24). Bydd cyfle gyda’r plant i weithio mewn grŵp a gyda phartner yn y sesiwn hyn a bydd ofyn i’r disgyblion i asesu eu hunain ac i asesu ei gilydd hefyd.  Bydd y plant yn cael profiad hwylus, addysgiadol yn ystod y wers ar sut i reoli ei iechyd meddwl a chorf gan gymryd rhan a helpu ei gilydd i lwyddo.  
Wrth ddefnyddio’r strategaeth ‘Rheolau sylfaenol ar gyfer siarad’ (Llywodraeth Cymru, 2010. Tt. 56) Mae’r disgyblion yn elwa wrth osod rheolau ar sut i rannu syniadau a sut i anghytuno. Mae’r strategaeth hyn wedi cael ei ddatblygu gan Neil Mercer, lle bod plant yn fwy tebygol o siarad a thrafod yn fodd parchus, os mae’r disgyblion wedi meddwl am y rheolau trafodaeth eu hun. Dadleua Mercer fod disgyblion yn datblygu sgiliau rhesymeg trwy siarad ai gilydd a chreu rheolau sylfaenol ar sut i rannu syniadau, datblygwyd y cysyniad o waith Vygotski lle bod cysylltiad neu berthynas agos  rhwng sgiliau cymdeithasol y plant a’r unigolyn eu hun. “collective thinking has a shaping influence on individual cognition.” (Wells, G. a Claxton, G. 2002, Pennod 11. Tt. 141)

Wrth osod camau nesaf i ddangos sut i wella (Llywodraeth Cymru, 2010. Tt, 67), bydd y disgyblion yn llawer mwy clir ar beth sydd angen iddyn nhw i wneud i ddyfnhau dealltwriaeth. Yn ystod y gweithgaredd bydd y disgyblion yn awgrymu syniadau i’w gilydd ar sut i lwyddo yn y dasg. Bydd gofyn i’r disgyblion i roi sylwadau ac yn fwy pwysig dangos sut i gyrraedd y cam nesaf. Mae hwn yn ddull arbennig o asesu cyfoedion a hefyd hunan asesu gan fod y camau nesaf yn glir i’r disgyblion. Gall y fath hon o asesiad cael ei gynnal efo’r disgyblion i’w gilydd, neu o’r athro sydd yn myfyrio cynnydd y plant.

I gloi, gwelaf y manteision o asesu ar gyfer dysgu, a gwelaf sut gall asesiadau ffurfiannol cael ei gynnal ym mhob gwers. Gan fod y plant yn rhan o’r proses o gynllunio’r meini prawf llwyddiant, maent yn rhoi perchnogaeth i’r disgyblion dros ei dysgu ac yn caniatáu gweithgareddau sydd wedi cael ei selio ar syniadau'r disgyblion, yn ôl Dylan Wiliam mae cynnwys y plant a rhannu’r proses o gynllunio’r meini prawf llwyddiant yn un elfen allweddol i sicrhau llwyddiant y disgyblion yn ei gwaith ac yn elfen allweddol o asesiad ffurfiannol. Gan gynnal trafodaethau dosbarth a chynllunio cwestiynau agored effeithiol mae’r disgyblion yn llawer mwy tebygol o ddyfnhau dealltwriaeth a meddwl yn gritigol am ei syniadau, fydd hwn yn elwa’r plant allan yn y byd. Yn ei dro bydd y disgyblion yn ‘gyfranwyr mentrus, creadigol, dinasyddion egwyddorol,  gwybodus, unigolion iach, hyderus ac yn olaf dysgwyr uchelgeisiol, galluog sydd yn gosod safonau uchel iddyn nhw ei hunain” (Donaldson, 2015). Trwy fynegi syniadau wrth hunan asesu ac asesu cyfoedion bydd hyder y plant yn cynyddu gan ei fod yn gwybod y camau nesaf yn glir. Mae’n bwysig cadw yn feddwl fod asesiadau ffurfiannol yn caniatáu pob aelod o’r dosbarth i wneud cynnydd yn ei gwaith. Wrth ymchwilio i mewn i’r thema asesu ar gyfer dysgu, rwy’n hyderus ar sut i dracio cynnydd y plant o fewn fy ngwersi a fydd y wybodaeth yn fuddiol iawn i mi yn fy ngyrfa fel athro.
(4,363 o eiriau)

Atodiad 1:
Cynllun Gwers Cam 1 - Llythrennedd

Cynllun Gwers – Cam 1 Cynllun Gwers 

	Darpar Athro
	Rhodri Walters
	Dosbarth:
	Blwyddyn 3

	Maes Dysgu a Phrofiad neu Bwnc
	Maes Dysgu ieithoedd, llythrynnedd a chyfarthrebu
	Dyddiad:
	

	Ffocws Gwers:
	I greu drafft cyntaf o erthygl papur newydd sydd yn seiliedig ar y digwyddiadau o’r llyfr ‘Y Dyn Haearn’ gan Ted Hughes.

	Cysylltiadau ystyrlon â'r Cwricwlwm 
	Ieithoedd, llythrennedd a chyfarthrebu
Mae dysgwyr sy’n siarad ac yn ysgrifennu’n effeithiol yn barod i chwarae rhan llawn mewn bywyd a gwaith. 
Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes. 
Mae llenyddiaeth yn tanio’r dychymyg ac yn ysbrydoli creadigrwydd. 
(Cwricwlwm Drafft i Gymru 2022: Ebrill 2019, tt. 28, 47 a 71)

	Cysylltiadau ystyrlon â:
Chyfrifoldebau trawsgwricwlaidd
	Celfyddydau Mynegiannol
· Ysgrifennu creadigol 
· Meddwl yn greadigol 
Gwyddoniaeth a thechnoleg
· Gwneud penderfyniadau gwybodus.
· Y gallu i egluro syniadau/prosesau yn glir.


	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
1. Ailadrodd ac addasu stori mewn ffordd greadigol, gan ei mynegi o safbwynt newydd a defnyddio strategaethau cyfarwydd i symud rhwng adrodd ac ysgrifennu straeon. 
2. Creu llenyddiaeth gan ddefnyddio nychymyg a’r hyn mae nhw yn ei wybod am arddulliau ysgrifennu a nodweddion gwahanol genres. 
3. Strwythuro eu ngwaith ysgrifennu mewn gwahanol ffurfiau, er mwyn ennyn diddordeb y darllenwr a sicrhau bod y syniadau yn gydlynus.
(wedi ei gymryd o’r cam cynnydd 3 a 4 o’r ddogfennau cwricwlwm Newydd Ll,i a ch. Tt. 51 a 53)




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	1.	Rwy’n gallu strwythuro erthygl papur newydd i gynnwys safbwyntiau gwahanol, tystiolaeth a llun.

2.	Rwy’n gallu creu erthygl papur newydd sydd yn cynnwys y nodweddion hanfodol sef pennawd, paragraff agoriadol, corf yr adroddiad, cynffon yr adroddiad a llun. 

3.	Rwy’n gallu creu cwestiynau diddorol i ofyn i’r tystion am y digwyddiadau a wnaeth cymryd lle. 
	Bydd y dysgwyr yn gweithio fel dosbarth i gynhyrchu’r meini prawf llwyddiant gan ein bod wedi dysgu nifer o bethau am y testun yn y gwersi blaenorol. Bydd y plant yn wybodus am y nodweddion sydd yn hanfodol i greu adroddiad papur newydd gan gynnwys pennawd, paragraff agoriadol ac yn y blaen.

Marcio Cyfoedion (tudalen 69)
Ar ddiwedd y wers bydd y plant yn marcio gwaith ei chyfoedion, gan roi sylwadau ar sut i wella. Bydd y sylwadau yn seiliedig ar y meini prawf llwyddiant. 

Swigod cwestiynau (tudalen 73)
Yn flaenorol bydd y plant wedi creu cwestiynau sydd yn seiliedig ar y testun, bydd y cwestiynau wedi cael ei gynllunio fel dosbarth a fydd o gymorth i’r plant pan ddechreuan nhw i greu ei erthyglau papur newydd. 

Holiadur (tudalen 77) 
Bydd y plant yn gludo holiadur gwaith ar ddiwedd yr erthygl i hunan fyfyrio. Bydd y plant yn darllen dros ei gwaith ac yna yn ticio’r datganiadau sydd yn berthnasol i’w gwaith. Bydd yr holiadur yn ddefnyddiol erbyn y wers nesaf lle fydd y plant yn creu'r drafft terfynol o’r erthygl papur newydd. 
(wedi ei gymrud o Sut i ddatblygu meddwl ac asesu ar gyfer dysgu yn yr ystafell ddosbarth. Llywodraeth Cymru. 2010)





	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Ar ddechrau’r wers fydd yr athro wedi creu fideo newyddion a’i ddangos i’r plant. Bachyn i dal diddordeb y plant am y dasg. Bydd y fideo newyddion yn egluro i’r plant beth mae’r erthygl am, a beth sydd wedi digwydd. Yn ogystal â’r digwyddiadau, bydd y fideo yn gofyn i’r plant fod yn ohebwyr i’r digwyddiadau ac yn atgoffa’r plant pa nodweddion sydd angen i greu erthygl papur newydd. Ar ôl dangos y fideo bydd yr athro yn gofyn i’r plant a oedd unrhyw gwestiynau. 
“Beth roedd y fideo yn dangos?”
“Beth roedd y fideo yn gofyn i chi i wneud?’ 


	Bydd y disgyblion yn gwrando ar y fideo, ac yn gwrando ar y cyfarwyddiadau. Ar ôl i’r fideo i orffen, bydd y plant yn cael dwy funud i feddwl paru rhannu efo’r grŵp i feddwl am gwestiynau am y fideo i ddangos dealltwriaeth o’r dasg. 





	-bwrdd gwyn rhyngweithol
- fideo newyddion
-laptop
 


	

Addysgu a Dysgu Craidd
	Yn ystod y gweithgaredd bydd yr athro yn mynd cwmpas y grwpiau ac yn eistedd efo’r disgyblion i drafod y digwyddiadau i ehangu dealltwriaeth o’r dasg. Yn ystod y gweithgaredd, bydd yr athro yn darllen beth mae’r plant wedi cynhyrchu ac yn rhoi sylwadau adeiladol i’r plant a help os mae angen.

	Yn ystod y gweithgaredd bydd y plant yn mynd ati i greu erthygl papur newydd sydd yn seiliedig ar y digwyddiadau o’r llyfr ‘Y Dyn Haearn’ gan Ted Hughes. Bydd y plant yn creu pennawd diddorol yn y wers hon, gan gynnwys paragraff agoriadol, corf yr adroddiad, cynffon yr adroddiad i grynhoi a llun o’r digwyddiad. 
I’r grwpiau gallu is, bydd cynorthwyydd yn eistedd ar y bwrdd i help ac annog y disgyblion. Bydd mat- geiriau ar y bwrdd i helpu’r plant efo’i strwythurau brawddegau.





	-taflen waith erthygl papur newydd wag i’r plant cael llanw.
-mat geirfa i helpu’r plant 
-crynhodeb o’r digwyddiadau i’r grwpiau sydd angen help

	

Sesiwn Gloi
	Am y sesiwn gloi bydd yr athro wedi cynllunio holiadur i’r plant i gwblhau. Bydd yr holiadur yn dangos i’r plant beth sydd angen yn yr adroddiad, a bydd y plant yn cwblhau’r holiadur i wybod beth i gynnwys yn yr adroddiad papur newydd yn y sesiwn nesaf.


	I gloi bydd y plant yn cwblhau holiadur i gael gweld os mae rhywbeth ar goll yn yr adroddiad, bydd yr holiadur yn helpu’r plant yn y sesiwn nesaf sef cynllunio drafft terfynol o’r adroddiad papur newydd. 
Yna bydd y plant yn marcio gwaith ei gilydd erbyn y meini prawf llwyddiant. 




	-holiadur tasg 














Atodiad 2
Cynllun Gwers Cam 1 – Mathemateg 

Cynllun Gwers – Cam 1 Cynllun Gwers 

	Darpar Athro
	Rhodri Walters
	Dosbarth:
	Blwyddyn 3

	Maes Dysgu a Phrofiad neu Bwnc
	Mathamateg a Rhifedd
	Dyddiad:
	

	Ffocws Gwers:
	Ffracsiynnau – Maes Dysgu a phrofiad Mathamateg a Rhifedd. 

	Cysylltiadau ystyrlon â'r Cwricwlwm 
	Defnyddir y system rifau i gynrychioli a chymharu’r perthnasau rhwng rhifau a meintiau.  (Tudalen 19)
(wedi ei gymryd o cwricwlwm draft i Gymru 2021)

	Cysylltiadau ystyrlon â:
Chyfrifoldebau trawsgwricwlaidd
	Dyniaethau
· Rhoi mewn trefn
Iechyd a Lles
· Ffracsiynau, canrannau a chyfraneddau, e.e.deiet cytbwys. 
(Tudalen 26; Draft cwricwlwm Cymru 2021)

	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y wers bydd y plant yn: 
· Arddangos dealltwriaeth o gywerthedd ffracsiynau syml, degolion a chanrannau
a gallaf newid rhwng cynrychioliadau. Gallaf ddefnyddio’r hyn rwy’n ei wybod am gywerthedd i gymharu maint ffracsiynau. Rwy’n deall y berthynas wrthdro rhwng enwadur ffracsiwn a’i werth. 
· Arddangos dealltwriaeth o’r modd y mae ffracsiynau ynghyd â rhifau cymysg, degolion a chanrannau, yn ffyrdd gwahanol o gynrychioli meintiau nad ydynt yn gyfanrifau.
· Rwyf wedi arddangos dealltwriaeth o gywerthedd ffracsiynau syml, degolion a chanrannau
a gallaf newid rhwng cynrychioliadau. Gallaf ddefnyddio’r hyn rwy’n ei wybod am gywerthedd i gymharu maint ffracsiynau. Rwy’n deall y berthynas wrthdro rhwng enwadur ffracsiwn
a’i werth. 
(Wedi ei gymryd o draft cwricwlwm i Gymru 2021, Maes dysgu Mathamateg a rhifedd. Tudalen 22-23. Cam cynnydd 3)




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Rwy’n gallu esbonio beth yw ffracsiwn
· Esbonio beth yw rhifiadur y ffracsiwn a dod o hyd i’r rhifiadur.
· Esbonio beth yw enwadur y ffracsiwn a dod o hyd i’r enwadur.
	Dewis o atebion (tudalen 45)
Gan taw'r wers hon yw’r wers gyntaf mae’r plant yn cael ar ffracsiynau, bydd amryw o atebion wedi cael ei arddangos ar y bwrdd gwyn, bydd y plant yn meddwl paru rhannu fel grŵp i ddarganfod yr ateb cywir. Gall y strategaeth hon arwain at ffonio ffrind (tudalen 69)
Ymatebion Grwp (tudalen 56)
Bydd y plant yn trafod fel grŵp yn gyson trwy’r wers i ddarganfod atebion ac i ehangu dealltwriaeth
Cynyddu amser meddwl (tudalen 57)
Bydd y plant yn cael amser meddwl yn ystod y wers i ddarganfod atebion gosodwyd gan yr athro. Mae hwn yn rhoi digon o amser i’r plant cael trafod efo’i gilydd ac i wneud synnwyr o’r cwestiynau. 
Byrddai Gwyn bach (tudalen 64)
Bydd y plant yn derbyn byrddau gwyn bach i gofnodi atebion i ddangos i’r athro, bydd y plant wedi cael cyfle i ddarganfod yr atebion fel grŵp a bydd pob plentyn yn cael cyfle i ysgrifennu ar y bwrdd gwyn bach. Bydd y byrddau gwyn bach yn cael ei ddefnyddio hefyd i arlunio diagramau o’r ffracsiwn megis “tynnwch lun o hanner pizza”
Dim dwylo i fyny (tudalen 67)
Byddaf yn annog y plant i gwithio fel grwp a thrafod yn lle rhoi dwylo i fyny i ateb cwestiynnau. 
Bodiau i fyny / i lawr (tudalen 86)
Bydd yr athro yn gofyn i’r plant i arddagnos bodiau hapus ney drist i ddarganfod dealltwriaeth y plant am y dasg, gall yr athro neu cynorthwyyd yna gweithio gyda’r plant sydd ddim yn deall. 
(wedi ei gymrud o Sut i ddatblygu meddwl ac asesu ar gyfer dysgu yn yr ystafell ddosbarth. Llywodraeth Cymru. 2010)





	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	I ddechrau’r wers bydd y plant yn gweithio trwy’r pwynt pŵer efo’r athro. Bydd y pwynt pŵer yn esbonio i’r plant beth yw ffracsiwn, rhifiadur ac enwadur. Trwy ddefnyddio siapiau bydd yr athro yn gofyn i’r plant i ddarganfod y ffracsiynau. 
“mae’r enwadur yn dangos sawl rhan sydd i’r siâp, beth yw enwadur y siâp yma?’
“sawl rhan hafal sydd i’r siâp yma? beth yw’r enwadur?”
Gan taw'r wers gyntaf yw hwn ar ffracsiynau, bydd y cwestiynau yn hawdd ar y dechrau, a bydd yr athro yn esbonio pob ateb wrth i’r pwynt pŵer mynd yn ei flaen. Ar ol pob sleid bydd sleid ychwanegol yn ailadrodd y gwybodaeth i ehangu dealltwriaeth y plant. 


	[image: ]Wrth fynd trwy’r pwynt pŵer, bydd y plant yn gweithio fel grŵp i ddarganfod yr atebion i’r cwestiynau sydd ar y bwrdd gwyn rhyngweithiol.
Bydd y plant yn dangos yr atebion, un ar y tro ar ei byrddau gwyn bach i dangos yr athro. Bydd yr athro yna yn esbonio’r atebion i’r plant i’r rhai oedd ddim wedi deall y pwynt pŵer. Bydd yr athro yn annog i’r plant i weithio fel grŵp a ddim rhoi dwylo i fyny. 
Ar ôl y cwestiynau hyn, bydd y plant yn gweithio fel grŵp i ateb y sleid nesaf “tynnwch lun ar eich byrddau gwyn, o beth chi’n credu mai’r ffracsiynau hyn yn edrych fel”. Bydd y plant yn gweithio trwy 1/6, 1/3, ¼ a 1/10.
Ar ôl trafod yr enwadur, byddwn yn symud ymlaen i’r rhifiadur. Yn dilyn y patrwm o’r sleidiau blaenorol bydd y plant yn lliwio’r darnau o’r siapiau i ddangos ½, ¼ ac yn y blaen. 
Ar ddiwedd y pwynt pŵer bydd sleid ac amryw o gwestiynau i’r plant cael ymarfer.
[image: ]
	· Pwynt pwer ffracsiynnua 
· Byrddau gwyn bach 
· Peniau byrddau gwyn bach


	

Addysgu a Dysgu Craidd
	Bydd yr athro yn cyflwyno’r dasg nesaf, sef creu wal ffracsiynau eu hunain allan o bapur, bydd yr athro yn esbonio fod 5 darn i gael ac yna esbonio fod pob darn lliw yn cynrychioli ffracsiwn gwahanol
Melyn – 1 cyfan
Glas – hanner ½
Gwyrdd – chwarter ¼ 
Coch – 1/3 
Oren – 1/5 
Bydd y cynorthwyydd yn gweithio gyda’r grŵp gallu is i gwblhau’r dasg. 

-“Beth chi’n sylwi ar y darnau o bapur ? beth yw’r gwahaniaeth rhwng yr hanner ar chwarter?’
-“sawl rhan sydd i’r hanner”
-“sawl rhan sydd i’r chwarter?”
	Am y prif weithgaredd bydd y plant yn derbyn 5 darn o bapur lliw (20cm), yn ei thro bydd athro yn gofyn i’r plant i blygu’r darn o bapur gwahanol i ddangos hanner a chwarter. Ac yna i geisio plygu 1/3 a 1/5, un darn i dangos ‘1’
[image: A close up of a piece of paper

Description automatically generated]Bydd marc bach ar gyfer y grwpiau gallu is helpu dangos ble ddylen nhw blygu.
Ar ôl cwblhau’r dasg bydd y plant yn gludo’r darnau papur i’w llyfrau yn drefn y ffracsiynau. Cyfan yn gyntaf, wedyn hanner, trydydd, chwarteru a pumed. 


	· 5 darn o papur lliw (20cm)

	

Sesiwn Gloi
	
Am brif gorf y wers bydd yr athro yn dosbarthu jig -so i’r plant, rôl yr athro am y prif weithgaredd yw myfyrio ar y disgyblion i weld os mae’r plant yn deall y gwaith. Bydd y darnau wedi cael ei thorri allan yn flaenorol, a bydd y plant yn rhoi’r jig-so yn ôl at ei gilydd. 
“Beth wyt ti’n sylwi am hanner?”
“Beth wyt ti’n sylwi ar chwarter?” 
“Sawl hanner sydd yn un cyfan?”


	[image: ]


Am brif gorff y wers bydd y plant yn mynd ati i gwblhau’r jig so sydd wedi cael
ei greu gan yr athro yn flaenorol. Bydd y plant yn gweithio mewn parau i gwblhau’r jig so
	-jig so ffracsiynnau sydd wedi cael ei torri allan yn barod i’r plant.
-bwrdd gwyn rhyngweithiol
-bwrdd gwyn

















Atodiad 3: iechyd a lles

Targedau Personol (Cysylltiedig 4 SAC ac wedi eu nodi mewn adolygiad wythnosol)

Amcanion Dysgu (ffocws ar ddysgu —defnyddio geirfa ddealladwy):
Bydd disgyblion yn dysgu | wneud y canlynol:
Erbyn diwedd y wers byddaf:

1. Wedi datblygu’r hyder i gymryd rhan mewn gwahanol weithgareddau corfforol
rheolaidd, ac yn chwarae ar fy mhen fy hun, gyda phartner neu mewn grwpiau
bach.

2. Wedi datblygu fy ngallu i ymateb yn greadigol i gyfarwyddiadau, gan symud yn
ddiogel i mewn ac allan o fannau amrywiol wrth weithio ar fy mhen fy hun a
chydag eraill.

3. Yn gallu fyfyrio ar fy mherfformiad fy hun a pherfformiad eraill gan ddisgrifio
cryfderau a meysydd i'w gwella.

(wedi ei gymrud o draft cwricwiwm i Gymru 2022. Tudalen 24.)

Meini Prawf Liwyddiant (wedi eu cysylltu’n
glir 8 phob Amcan Dysgu ac yn gysylltiedig &
phroses a/neu gynnyrch dysgu)

Asesu Dysgu’r Disgyblion

Tystiolaeth

(Beth sydd gan y dysgwyr i'w
ddweud/ysgrifennu/gwneud/cynhyrchu i ddangos yr
hyn a ddysgir)

Er mwyn llwyddo rhaid i mi:
- Cymryd rhan mewn
rhannu syniadau a
gweithredu’r symudiadau yn
effeithiol.
- Meddwl a chreu
symudiadau creadigol i fynd a
pob gair allweddol.
- Gweithio mewn pér yn
synhwyrol i greu symudiad.

Rheolau sylfaenol ar gyfer siarad
(tudalen 56

Bydd y plant yn creu rheolau
dosbarth ar gyfer ateb cwestiynau,
rhannu syniadau ac anghytuno. Bydd
hwn yn rhoi perchnogaeth i'r plant ar
sut i fynd at i drafod mewn grip.
(seiliedig ar waith Neil Mercer)
Cynyddu amser meddwil (tudalen 57)
Bydd y plant yn cael amser i feddwl
am symudiadau penodol i fynd efo
pob gair, bydd hwn yn rhoi digon o
gyfle i'r plant gweithio mewn par er
mwyn rhannu syniadau ac i ymarfer y
symudiadau.

Camau nesaf i dangos sut i wella
(tudalen 67;

Bydd y grwpiau yn asesu symudiadau
ei gilydd gan roi sylwadau ar sut gall y
grwp gwella’r symudiadau “gall
Rhodri ymestyn ei fraich allan yn syth
ar y darn hwn”

Bydd yr athro yn rhoi amser i’r plant
addasu ei symudiadau ar 6l y
sylwadau.

Partneriaid siarad (tudalen 85,

Bydd y plant yn cael cyfle yn ystod y
sesiwn i i siarad am ei
phenderfyniadau. Gall y plant trafod
beth yr oedd yn hawdd neu’n rhwydd
amy dasg.

(wedi ei gymrud o Sut i ddatblygu
meddwl ac asesu ar gyfer dysgu yn yr

ystafell ddosbarth. Llywodraeth
Cymru. 2010)

Amser

‘Gweithgareddau/Methodoleg/Cysyniadau Allweddol
(R8I yr Athro - gan gynnwys pwyntiau dysgu allweddol,
strategaethau gwahaniaethu a chwestiynau allweddol)

Tasgau Disgyblion
(R6 disgyblion — gan gynnwys strategaethau
gwahaniaethu, ymgysylitu ag asesu ffurfiannol a
gwaith cartref)

‘Adnoddau
(Gan gynnwys gofyniad
lechyd a Diogelwch)

Cyfnod
agoriadol
(gyda
chysylltiada
u 4 dysgu
blaenorol)

Bydd yr athro yn esbonio i’r plant am yr
arfer Tai chi. Bydd yr athro yn esbonio am
gefndir tai chi a'i fod wedi cael ei
ddarganfod yn Tsiena.

“A oes rhywun wedi clywed am Tai Chi o'r
blaen?”

“ble?”

Bydd yr athro’i yn dangos clip fideo o
‘Mulan’ i’r plant gan fod Mulan yn ceisio
dysgu ei phlant sut i symud yn ffordd
benodol.
https://www.youtube.com/watch?v=r_beu
m3_P3Q

byddwn yn cael trafodaeth o'r fideo i gael
gweld beth oedd y disgyblion wedi ei sylwi.

| gychwyn y wers
fydd y plantyn
creu symbolau ar
gyfer pob gair. Mae
symbolau penodol
i gael ar gyfer pob
gairyny
traddodiad, a bydd
y disgyblion yn ail
creu'r symbolau, i
roi’r disgyblion yny
meddylfryd y dasg
ac i atgoffa’r plant pa eiriau fyddwn yn
ceisio creu symudiadau i.

-darn o papur
-pensil
-pwynt pwer i ddangos
y symbolau i’r plant
gallu ei copio a'i labeli.

Addysgu a
Dysgu
Craidd

Bydd yr athro yn modelu 3 air i’r plant, a
bydd y plant yn ail greu'r symudiadau. Bydd
y plant yn rhoi syniadau i’r athro ar ba
symudiadau i wneud, a bydd yr athro yn
modelu’r symudiadau. Bydd cwestiynau
allweddol yn cael ei ofyn yn ystod pob
symudiadau megis

“pam y symudiad hwn”

“beth mae’r gair ‘tan’ yn atgoffa chi 0?”
“pa symudiad fydd yn addas i'r gair dwr?”
“oam’”

Bydd y plant yn cael amser i feddwl paru
rhannu ar gyfer pob symudiad gan roi
esboniad. Bydd yr athro yn modelu'r geiriau
‘Tan, ddaear a thwr’ i’r plant. Bydd yr athro
yn modelu'r osgo iawn i’r plant gan obeithio
bydd y plant yn dilyn y modelu.

“pam rwyt wedi dewis y symudiad hwn am
yrair”

Bydd ofyn i’r plant i ailadrodd cyfres o
symudiadau cyn ceisio meddwl am
symudiad i air penodol.

Y gyfres o symudiadau:

1. Anadl dwfn i mewn, ac yna mas.

2. Coes chwith allan i gyffwrdd a’r llawr
3. Plygu i lawr i greu sgwat

Yn ystod y wers bydd y plant yn derbyn
gwybodaeth ar yr arfer ‘Tai Chi’. Gan fod y
wers yn seiliedig ar y maes dysgu iechyd a

lles bydd y plant yn creu symudiadau i
fynd efo’r geiriau ‘Tan, ddaear, pren, dwr,
metal ac awyr.”

Bydd yr athro yn flaenorol wedi modelu
tan, ddaear a dwr i’r plant, ac yna bydd y
plant yn meddwl am bren ac awyr yn
unigol. Am y gair metal bydd y plant yn
gweithio gyda phartner i greu’r symudiad.
Wrth i’r plant mynd ati i greu symudiadau
creadigol ar gyfer pob gair, bydd ofyn i'r
plant cyfuno pob symudiad efo’i gilydd i
greu cyfres o symudiadau ar y diwedd.
Bydd y symudiadau yn llifo i'w gilydd.
Bydd pwyslais ar gymryd gofal ar
gydbwysedd, anadlu ac ymestyn y
breichiau a’r coesau.

Cerddoriaeth
Tseineaidd
https://www.youtube.co

m/watch?v=FwhkAE8pKw
u

4. Dod a’r 2 llaw i’'w gilydd, cledrau ar
agor.

5. Codi, rhoi coesau efo’i gilydd a dwylo
lawr wrth ei ochrau

6. Y symudiad penodol mae’r plant wedi
meddwl am.

Bydd y gyfres o symudiadau hyn yn cael ei
ailadrodd cyn pob symudiad gair sef tan,
ddaear, awyr, dwr, pren a metal’.

Wrth i’r plant mynd ati i greu symudiadau
bydd cerddoriaeth Tsieineaidd yn chwarae
yny cefndir
https://www.youtube.com/watch?v=FwhkAE8pKw
u

Sesiwn Gloi

Bydd yr athro yn mynd o gwmpas y grwpiau
yn gwylio’r symudiadau ac yn cynnig help i'r
rhai grwpiau sydd yn cael trafferth.

Am y sesiwn cloi bydd y grwpiau yn ymuno
efo griwp arall ac yn dangos ei symudiadau
penodol i'w gilydd. Bydd y grivp arall yn
ceisio ail creu symudiadau'r grivp sydd yn
dangos, ac yna cylchdroi.
Bydd hwn yn rhoi cyfle i’r plant hunan
fyfyrio a chynnig ffordd i wella i’'w gilydd
mewn modd parchus.

Cerddoriaeth
Tseineaidd
https://www.youtube.co

m/watch?v=FwhkAE8pKw
u





